शिविर में 59 ने किया रक्तदान
युवाक्लब मोई हुड्डा द्वारा राजकीय स्कूल में रक्तदान शिविर का आयोजन किया गया। शिविर में 53 लोगों ने रक्तदान किया। शिविर में महिला मेडिकल खानपुर कलां से आई विशेषज्ञों की टीम ने रक्तदाताओं के स्वास्थ्य की जांच की। जांच के बाद पूर्ण रूप से स्वस्थ पाए गए व्यक्ति को ही रक्तदान करने की अनुमति दी गई। शिविर में एनएसएस के जिला कोर्डिनेटर नरेश मुख्य अतिथि थे।
रक्तदाताओं को प्रेरित करते हुए उन्होंने कहा कि रक्तदान महादान होता है। रक्तदान कर हम किसी जरूरतमंद व्यक्ति की जान बचा सकते हैं वहीं रक्तदान करने से हमारे शरीर में नए रक्त का निर्माण भी होता है। इसलिए जब भी अवसर मिले हमें बढ़ चढ़कर रक्तदान करना चाहिए। शिविर में लाखन सिंह ने अपने भाई भगत सिंह, रजनीश, जगदीप हुड्डा, संदीप, प्रदीप और पुत्र बारूराम, अंकित, राजकुमार, संदीप सहित रक्तदान किया। क्लब के सदस्य विकास राणा, सुमित, संजय, प्रताप, विकास, मोहन, श्रीभगवान, केश्व, सोमवीर, रिंकू, साहिल, अमित, संजीव, कृष्ण, कृष्ण, नरेंद्र, विष्णु, प्रीतम आदि ने रक्तदान किया।
गोहाना . युवाक्लब मोई हुड्डा द्वारा स्कूल में आयोजित रक्तदान शिविर में रक्तदान करते हुए युवक।
hin_Deva hin_Deva hin_Deva hin_Deva